4.  การวิจัยและพัฒนา

    ในธุรกิจบริการออกแบบ จัดหา และรับเหมาก่อสร้างและติดตั้งงานระบบวิศวกรรม
    บริษัทส่วนใหญ่จะไม่มีส่วนงานวิจัยผลิตภัณฑ์โดยตรง เนื่องจากไม่ได้เป็นผู้ผลิตสินค้าเอง
    การให้บริการติดตั้งจะทำตามแบบที่ได้รับการออกแบบโดยบริษัทวิศวกรที่ปรึกษาซึ่งว่าจ้างโดยเจ้าของโครงการ
    บริษัทวิศวกรที่ปรึกษาจะกำหนดจำนวน
    รุ่นและคุณสมบัติของอุปกรณ์ที่จะใช้ในการก่อสร้างและติดตั้งอย่างละเอียด
    เทคโนโลยีและเทคนิคในการติดตั้งระบบวิศวกรรมต่าง ๆ
    จะไม่สลับซับซ้อนและไม่มีการเปลี่ยนแปลงมากนัก ทั้งนี้
    หากอุปกรณ์สำหรับการติดตั้งเป็นเทคโนโลยีที่ใหม่และบริษัทยังไม่มีความรู้หรือความชำนาญในการติดตั้ง
    บริษัทจะได้รับการถ่ายทอดและอบรมจากผู้ผลิตและจำหน่ายอุปกรณ์นั้น ๆ โดยตรง ดังนั้น
    บริษัทจึงไม่มีหน่วยงานเพื่อทำการวิจัยและพัฒนาผลิตภัณฑ์ หรือเทคโนโลยีการผลิตโดยเฉพาะ

    อย่างไรก็ดี
    บริษัทได้เน้นให้มีการพัฒนาและปรับปรุงวิธีการดำเนินงานอย่างสม่ำเสมอและต่อเนื่องเพื่อเป็นการเพิ่มประสิทธิภาพและประสิทธิผล
    ลดต้นทุนของการให้บริการ ตลอดจนเพิ่มมูลค่าเพิ่มให้แก่ลูกค้า
    โดยมีการแบ่งการพัฒนาในแต่ละด้านดังนี้

    4.1 การพัฒนาด้านบุคลากร

บริษัทให้ความสำคัญกับการพัฒนาด้านบุคลากรอย่างต่อเนื่อง
เพื่อให้พนักงานได้เตรียมความพร้อมรับการเปลี่ยนแปลงจากภายนอกอยู่ตลอดเวลา
ทั้งในด้านกระบวนการคิด การนำไปปฏิบัติ ความรู้ความสามารถ และทัศนคติ ซึ่งแบ่งเป็น 2 ส่วนคือ
ส่วนที่หนึ่ง เป็นการพัฒนาความรู้ความสามารถเฉพาะด้าน (Core Business)
เฉพาะสาขาวิชาชีพที่นำมาปฏิบัติงาน
โดยการถ่ายทอดความรู้และประสบการณ์จากการทำงานซึ่งกันและกันจากบุคลากรที่มีความเชี่ยวชาญในงานในบริษัทเองและวิทยากรจากภายนอก
และส่งไปอบรมเพิ่มเติมกับสถาบันฝึกอบรมภายนอก ส่วนที่สอง พัฒนาในส่วนอื่น ๆ
ที่เกี่ยวข้องกับทุกคนในองค์กร เช่น ความรู้เกี่ยวกับการให้บริการที่ดี ความรู้ในเรื่องระบบ ISO
นอกเหนือจากการอบรมให้ความรู้บริษัทได้เพิ่มการจัดทำ Workshop ร่วมกันด้วย
โดยบริษัทมีการกำหนดเป็นแผนการหลักที่ชัดเจนสำหรับการพัฒนาบุคคลากรในเรื่องต่าง ๆ นอกจากนี้
ยังสนับสนุนให้วิศวกรได้มีโอกาสในการเลื่อนระดับวิศวกรอาชีพสูงขึ้นเพื่อบุคลากรนั้น ๆ
จะสามารถปฏิบัติงานได้อย่างเต็มที่
และมุ่งไปสู่ความสำเร็จตามเป้าหมายขององค์กรและของบุคคลเอง บริษัทได้มีการนำเอา Balance
Score Card มาใช้ในการวัดผลการดำเนินงานของพนักงาน เพื่อที่จะทำให้ระบบการให้รางวัล
และผลตอบแก่พนักงานเป็นไปอย่างมีประสิทธิภาพ

4.2 การพัฒนาด้านระบบคอมพิวเตอร์

ต้นปี 2550 บริษัท ฯ กำลังศึกษา เพื่อจะนำโปรแกรม POJJAMAN มาเสริมกับระบบ ERP
เพื่อปรับปรุงเปลี่ยนแปลงให้สอดคล้องกับการทำงานของทุกหน่วยงานทำให้ทุก ๆ
หน่วยงานสามารถทำงานได้อย่างสอดคล้องและสมบูรณ์มากยิ่งขึ้น
ซึ่งจะช่วยเพิ่มประสิทธิภาพการทำงานและควบคุมต้นทุน พร้อมรู้สถานะของบริษัทได้ทันที
ไม่ว่าจะเป็นโครงการก่อสร้างหรืองานระบบ
รวมถึงควบคุมสต็อกหน้างานและการบริหารควบคุมทรัพย์สิน

ในส่วนการบริการด้านการสื่อสารระหว่างหน่วยงานภายในองค์กร ภายนอกองค์กร
และการปฏิบัติงาน ณ ที่ต่าง ๆ ได้เพิ่มประสิทธิภาพ
และขีดความสามารถในการให้บริการได้ครอบคลุมทุกที่ ทุกเวลา มีความน่าเชื่อถือมากขึ้น
อีกทั้งได้เริ่มโครงการประชุมระยะไกลระหว่างสำนักงานใหญ่และหน่วยงานต่างประเทศ
ไม่เพียงเพิ่มประสิทธิภาพของการทำงาน ยังลดเวลาและประหยัดค่าใช้จ่ายอีกด้วย

แผนกสารสนเทศได้มีการบริหารจัดการและพัฒนาขีดความสามารถในการให้บริการด้านสารสนเทศ
เพื่อให้สามารถรองรับการเติบโตของบริษัทอย่างน้อย 3 ปี โดยไม่หยุดยั้งในการพัฒนา คิดค้น
เสาะหาและทดสอบเทคโนโลยีต่าง ๆ ที่จะสามารถนำมาประยุกต์ใช้
เพื่อให้เกิดประโยชน์สูงสุดกับบริษัทฯ ต่อไป

3.  การพัฒนาระบบคุณภาพมาตรฐาน ISO 9001:2000

ปัจจุบัน บริษัท เพาเวอร์ไลน์ เอ็นจิเนียริ่ง จำกัด (มหาชน) (“บริษัทฯ”)
มีระบบการบริหารงานคุณภาพระดับสากล ISO โดยได้รับการรับรองการบริหารงานคุณภาพมาตั้งแต่
วันที่ 31 สิงหาคม 2543 (ISO 9002 : 1994) จนถึงปัจจุบัน ISO 9001:2000 โดย บริษัท
Bureau Veritas Quality International (BVQI) จำกัด เป็นผู้ประเมินและให้การรับรอง
และบริษัทยังคงมีการรักษาระบบอย่างต่อเนื่อง โดยมีการตรวจติดตามจาก บริษัท BVQI ทุก ๆ 6
เดือน รวมทั้งในส่วนของบริษัทเองยังมีการสุ่มตรวจภายในอย่างต่อเนื่อง
โดยการประยุกต์หลักการในการตรวจแบบ Process Approach (
การมองอยางเปนกระบวนการ ) เพื่อติดตามถึงการบรรลุถึงนโยบายและเป้าหมายของบริษัท
ทั้งนี้บริษัทจะได้ทำการปรับปรุงระบบการปฏิบัติงานและระบบบริหารคุณภาพให้สอดคล้องและรองรับต่อแผนธุรกิจของบริษัทในอนาคต
เน้นการกำหนดเป้าหมายและแผนงานที่ปฏิบัติได้จริง ควบคู่ไปกับการพัฒนาระบบงานเทคโนโลยีต่างๆ
เพื่อให้บรรลุถึงนโยบายของบริษัทในการให้บริการงานระบบวิศวกรรมที่มีคุณภาพ
และสร้างมูลค่าเพิ่มตอบสนองต่อทุกความต้องการและความคาดหวังให้กับลูกค้าของบริษัทได้อย่างสูงสุด

4.  การพัฒนาด้านระบบความปลอดภัยในการทำงาน

    1. บริษัทฯ มีนโยบายด้านความปลอดภัยเป็นลายลักษณ์อักษรชัดเจน
    และประกาศให้ทราบพร้อมควบคุมส่งเสริมให้มีการปฏิบัติตามนโยบายทั่วทั้งองค์กร

    2. บริษัทฯ ปฏิบัติตามกฎหมายความปลอดภัยอย่างเคร่งครัด
    โดยการจัดหาเจ้าหน้าที่ความปลอดภัย(จป.) ทุกระดับ ประจำหน่วยงานโครงการของบริษัทฯ

    3. บริษัทเคยได้รับรางวัลความปลอดภัยดีเด่น ประเภทกรุงเทพฯ และปริมณฑล 7 จังหวัด
    ในปี พ.ศ.2545 และในปี พ.ศ.2546 บริษัทฯ ได้รับรางวัลสถานประกอบการดีเด่น
    ด้านความปลอดภัยในระดับจังหวัดกรุงเทพฯ ของกรมสวัสดิการและคุ้มครองแรงงาน
    กระทรวงแรงงาน ซึ่งมีบริษัทรับเหมาก่อสร้างที่ได้รับรางวัลเพียง 2 บริษัทเท่านั้น

    4. บริษัทฯ ส่งเสริมและอบรมพนักงานก่อนเข้าทำงานทุกระดับชั้น ตั้งแต่พนักงานถึงผู้บริหาร
    เช่น

-   การอบรม จป. ทุกระดับ

-   อบรมหลักสูตรเจ้าหน้าที่ความปลอดภัยในการทำงาน ระดับบริหาร

-   อบรมหลักสูตรเจ้าหน้าที่ความปลอดภัยในการทำงาน ระดับวิชาชีพ

-   อบรมหลักสูตรเจ้าหน้าที่ความปลอดภัยในการทำงาน ระดับหัวหน้างาน

    5. บริษัทฯ ให้ความร่วมมือกับสังคมส่วนรวม ราชการ ในเรื่องความปลอดภัย
    ทั้งในและนอกบริษัทฯ เช่น

-   ร่วมกันซ้อมการหนีไฟภายในโครงการ ตามกฎหมายความปลอดภัย

-   ส่งบุคลากรเป็นวิทยากรให้กับทางสมาคมส่งเสริมความปลอดภัย (แห่งประเทศไทย) เป็นต้น

    6. ในรอบ 5 ปี ที่ผ่านมาในหน่วยงานก่อสร้าง ของบริษัทฯ มีอัตราการสูญเสียน้อยมาก
    ถ้าเปรียบเทียบอัตราการสูญเสียชีวิตในประเทศไทย (ข้อมูลจากทางราชการ)

    ค่าใช้จ่ายในการวิจัยและพัฒนาของบริษัทในระยะ 3 ปีที่ผ่านมา มีรายละเอียดดังนี้

    หน่วย : พันบาท

  ------------------------------------ ------------- ------------- -------------
  ประเภท                               2549          2548          2547

  การพัฒนาด้านบุคลากร                     1,188         1,049         1,167

  การพัฒนาด้านระบบคอมพิวเตอร์              6,250^(*)     935           764

  การพัฒนาระบบคุณภาพมาตรฐาน ISO 9001     63            54            54
  Version 2000                                                     

  การพัฒนาด้านระบบความปลอดภัยในการทำงาน   129           164           453

  รวม                                  7,630         2,202         2,438
  ------------------------------------ ------------- ------------- -------------

*ซื้อ Software HR&BSC